Križarski pohod na Varno je bil neuspešen vojaški pohod več evropskih monarhov, katerega cilj je bil zaustavitev prodiranja Osmanskega cesarstva v Evropo, predvsem na Balkan. Pohod je sklical papež Evgen IV. 1. januarja 1443. Vodili so ga poljsko-ogrski kralj Vladislav III., transilvanski vojvoda Janos Hunyadi in burgundski vojvoda Filip Dobri. Začel se je leta 1443 in končal s katastrofalnim porazom v bitki pri Varni 10. novembra 1444. Kralj Vladislav III. in apostolski legat Giuliano Cesarini sta v bitki padla.